198 NOVUM ORGANUM. 



enim asseritur, sensum humanum esse mensuram 

 rerum ; quin contra, omnes perceptiones tarn sensus 

 quam mentis sunt ex analogia hominis, non ex ana- 

 logia universi. Estque intellectus humanus instar 

 speculi inaequalis ad radios rerum, qui suam natu- 

 ram naturae rerum immiscet, eamqne distorquet et 

 inficit. 



XLII. 



Idola Specus sunt idola hominis Individ ui. Ha- 

 bet enim unusquisque (praeter aberrationes naturae 

 humanae in genere) specum sive cavernam quandam 

 individuam, quae lumen naturae frangit et corrum- 

 pit ; vel propter naturam cuj usque propriam et sin- 

 gularem, vel proptej educationem et conversationem 

 cum aliis ; vel propter lectionem librorum, et aucto- 

 ritates eorum quos quisque colit et miratur, vel prop 

 ter differentias impressionum, prout occurrunt in 

 animo praeoccupato et praedisposito, aut in animo 

 aequo et sedato, vel ejusmodi ; ut plane spiritus hu 

 manus (prout disponitur in hominibus singulis) sit 

 res varia, et omnino perturbata, et quasi fortuita : 

 unde bene Heraclitus, homines scientias quaerere in 

 minoribus mundis, et non majore sive communi. 



XLIII. 



Sunt etiam idola tanquam ex contractu et socie- 

 tate humani generis ad invicem, quae Idola Fori, prop 

 ter hominum commercium et consortium, appella- 

 mus. Homines enim per sermones sociantur ; at 

 verba ex captu vulgi imponuntur. Itaque mala et 

 inepta verborum impositio miris modis intellectum 

 obsidet. Neque definitiones aut explicationes, qui- 



